**Program** (med forbehold om at endringer kan forekomme)

**Mandag 6.mai**

09.30-10.00:

Kaffe og mingling

10.00- 10:30

Velkommen

Presentasjon av ny erher-portal

**10.30-10.40: Pause**

10:40-12:00

Undersøkelse, bruk av læremidler i videregående skole

Forventninger til vår læremiddelutvikling

NOU Tegnspråk er livet, hva sier den om læremiddelfeltet?

Hvilke behov/forventninger melder praksisfeltet?

Ekstra bevilgninger i 2023 og 2024 (hvordan de fordeles)

Hva skjer på forskningsfeltet? Johan Hjulstad, OsloMet

**12.00 – 12.45: Lunsj**

12.45-14.00

Workshop runde 1

**14.00-14.15 Pause**

14.15- 15.30

Workshop runde 2

**Tirsdag 7.mai**

09:00-10:30

Arbeid med tegnspråktekster i skolen

Lærere deler erfaringer fra praksis, samt erfaringsutveksling blant deltakerne

**10:30-10:45: Pause**

10:45-12.00:

Workshop runde 3

**12.00-12.45 Lunsj**

12:45-14.00:

Workshop runde 4

14.15-15.30

En siste økt med litt av hvert:

Ny Tegnordbok

Læremidler i utvikling

Vi utvikler læremidler til tegnspråklige - hvem er de?

Avslutning og evaluering

**Workshop (90 minutter)**

**Verktøykofferten 1.-4. trinn – tekstnær grammatikkundervisning i norsk tegnspråk**

Workshop med Ester Helen J. Østhus, lærer ved *Huseby barneskole og A.C. Møller tegnspråksenter*

[*Verktøykofferten 1.- 4. trinn*](https://www.erher.no/verktoykofferten/portal/laerer/laerer-intro.php) ble publisert på erher.no 25. august 2023. Skoleåret 23/24 har Ester og hennes kollegaer ved *A.C. Møller tegnspråksenter* brukt ulike pedagogiske ressurser fra *Verktøykofferten* i undervisningen på 1.-4. trinn. Ester vil innlede workshopen med å presentere noen av deres erfaringer fra undervisningen. Denne erfaringsdelingen vil være grunnlaget for en diskusjon om det didaktiske opplegget i *Verktøykofferten*. Vi håper at også andre lærere har brukt noe av innholdet i *Verktøykofferten*, og har lyst til å dele sine erfaringer. Er du ikke kjent med *Verktøykofferten* 1.-4. trinn, er det enda tid til å se på innhold og utforming før workshopen. En god start er å lese Verktøykofferten/Til lærer (1.-4. trinn)

**Verktøykofferten 5.-10. trinn – tekstnær grammatikkundervisning i norsk tegnspråk**

Workshop medKjetil Hestnes og Charlotte Agerup fra *Huseby barneskole og AC Møller tegnspråksenter,* og Aud Karin Stangvik fra Statped, avdeling læremidler tegnspråk.

Rett etter publiseringen av Verktøykofferten 1.-4. trinn i høst, begynte vi arbeidet med å utvikle pedagogiske ressurser til *5.-7. og 8.-10. trinn*. Vi er så heldige å ha med Kjetil Hestnes og Charlotte Agerup fra *Huseby barneskole og A.C. Møller tegnspråksenter* i dette utviklingsarbeidet*.* Bli med på denne workshopen hvis du er nysgjerrig på hvordan vi jobber med å utvikle et faglig innhold til *Verktøykofferten 5. -10. trinn.* Vi trenger kritiske venner til å gi innspill på det didaktiske opplegget. Vi vil også ha innspill på våre valg av verktøy og de grammatiske elementene som inngår i dem. Det vil være en fordel for diskusjonen på workshopen, om du på forhånd gjør deg kjent med innhold og utforming av *Verktøykofferten 1.-4. trinn.* En god start er å lese Verktøykofferten/Til lærer (1.-4. trinn)

**Bærekraftig utvikling**

Workshop med Unni Helland og Beata Slowikowska fra Statped, avdeling læremidler tegnspråk.

I læreplanverket, overordnet del, står det at det tverrfaglige emnet bærekraftig utvikling skal ta utgangspunkt i aktuelle samfunnsutfordringer, nasjonalt og globalt. Elevene skal få innsikt i utfordringer og dilemmaer gjennom arbeid med problemstillinger fra ulike fag. I denne workshopen legger vi opp til erfaringsutveksling og diskusjon på tvers av trinn om det å undervise i bærekraftig utvikling. Hvordan legger dere opp undervisningen i fagene / tverrfaglige prosjekt? Hvilke ressurser har dere brukt? Hva savner dere? Vi ser på det nye læremiddelet *FNs bærekraftsmål* og hva vi tenker om inndeling etter alder, tema, type ressurser etc.

**Geometri AR – matematikk på mellomtrinnet**

Workshop med Tone Ervik fra Statped, avdeling læremidler tegnspråk.

Utforsk matematikk på tegnspråk med [Geometri AR](https://www.statped.no/laringsressurser/horsel/geometri-ar/?_t_id=vN_j5iuxXmM3SDxB0FwVaQ%3D%3D&_t_uuid=hCiX93dOQRWqTO8j_AO6RA&_t_q=oppgaver&_t_tags=language%3Ano%2Csiteid%3Aef3d3fed-6956-4012-9794-e10aef7f5655%2Candquerymatch&_t_hit.id=Statped_ContentTypes_Pages_LaringsressursPage/_1a2cffc0-8dbc-4ef6-bdcc-86cc233d4dba_no&_t_hit.pos=346)! Læremidlet er en app utviklet på norsk, svensk og tyrkisk tegnspråk. Elevene introduseres for begreper innen vinkler, todimensjonale figurer og tredimensjonale figurer. Det faglige innholdet i appen treffer kompetansemål etter hovedsakelig 6.trinn i matematikk, men også noen kompetansemål etter 4.trinn. Med geometri AR kan elevene utforske 3D-figurer som visualiserer matematiske begreper. For å få mest mulig ut av workshopen, vennligst ta med ditt eget nettbrett. Geometri AR-appen er tilgjengelig for nedlastning på [App Store](https://apps.apple.com/us/app/geometri-ar/id6463143836) for iOS-brukere og [Google Play](https://play.google.com/store/apps/details?id=com.SimgeSimulation.GeometriAR) for Android-brukere. Hvis du vil gjøre deg kjent med læremidlet før workshopen, kan du starte her [Laererveiledning Geometri AR.](https://www.statped.no/globalassets/laringsressurs/dokumenter/01-apper/laererveiledning_geoar.pdf)

**Døves kultur og historie**

Workshop med Christine Deunk og Line Beate Tveitfra Statped, avdeling læremidler tegnspråk

Dette er nytt! Vi ønsker å utvikle materiell og læremiddel om døves kultur og historie som er aktuelle for hele utdanningsløpet. Målet med workshopen er å gi deltakere mulighet til å dele sin undervisningspraksis og drøfte hvilke ressurser som trengs i døves historie og kultur, på tvers av alder/trinn. Vi håper at denne delingen av kunnskap blant lærere vil bidra til å forme undervisningen, materiell og læremidler om døves historie og kultur. I workshopen vil vi presentere eksisterende ressurser knyttet til døves historie og kultur, og sammen med deltakere utforske progresjon i materiell/læremidler, hvordan vi kan integrere tema i fagene, og hvilke fag lærere ser for seg er aktuelle. Vi ser frem til å motta innspill, lære og utvikle sammen med dere!

**Valhall – fagbegreper og tekstarbeid**

Workshop med Trude Lillegjære og Ragnhild Sveli fra Statped, avdeling læremidler tegnspråk

[Valhall - Ulven er løs](https://www.erher.no/valhall/) på tegnspråk ble lansert i 2018. Nå utvides Valhalluniverset vårt med oppgaver. I denne workshopen ser vi gjennom oppgavemodulen rettet mot elever på 5. - 7.trinn, og elever på ungdomstrinnet. Hvilke arbeidsformer har elevene for innlæring av fagbegreper i norskfaget? Å jobbe med tegneserie og virkemidler i tegneserie kan være en fin og trygg måte for å få elevene inn i gruppe- eller klassesamtaler.

Flere av oppgavene handler om å produsere tekst. Hvordan jobber man med tekstproduksjon og oppbygging av tekst i norskfaget vs. tegnspråkfaget? Hva er felles i dette arbeidet i fagene, og hva er særegne trekk? Her håper vi dere kan dele deres erfaringer i arbeidet med tekst, og at vi sammen kan utforske og diskutere disse spørsmålene.

**Tekstanalyse – en modelltekst av tegnspråkteksten «Senere»**
- til tegnspråkfaget for ungdomstrinn og videregående skole

Workshop med Irene Greftegreff, frilanser i lingvistikk/språkvitenskap, og Aud Karin Stangvik fra Statped, avdeling læremidler tegnspråk

Tegnspråkteksten «Senere» er en av tekstene i læremidlet[*Til ungdommen – for livsmestring*](https://www.erher.no/til-ungdommen/?side=hjem)*.* Læremidlet har en [oppgavemodul](https://docs.google.com/presentation/d/1hMS9LlxpyusNeL2IAkcpry95emV9nbpTXrEESbjW97g/present?slide=id.g1768c0a9d14_0_84) der en av oppgavene er å analysere sammensatte tekster. Vi jobber nå med en analyse av tegnspråkteksten «Senere», som vi tenker kan bli brukt som modelltekst i undervisningen. På workshopen vil vi presentere analysen, samt fortelle om arbeidet med å analysere teksten etter de rammer som er gitt i oppgaveteksten. Deretter legger vi opp til en samtale om hvordan modellteksten kan tas i bruk i undervisningen, og om det er behov for noen tilleggsressurser.